
REFERAT 
privind aprobarea modificării hotărârii de consiliu local nr. 80/28.02.2023  privind  aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului ,,Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Averescu” - Cod SMIS 2014+: 117379
A) Descrierea situației actuale
Unitatea Administrativ-Teritorială Municipiul Timişoara a semnat cererea de finanţare pentru proiectul „Îmbunătățirea eficienței energetice în sectorul rezidențial prin reabilitarea termică blocurilor de locuințe: Zona Averescu “ cod SMIS 117379, pentru care a fost semnat contractul de finanțare nr. 4081 din data de 09.04.2019.
În urma revizuirii documentației tehnice cu soluția 1din DALI, respectiv soluția cu vată minerală bazaltică, valoarea Devizului General al proiectului s-a modificat urmare actualizării prețurilor materialelor de construcții cu prețul pieței.

Proiectul la faza PT, inclusiv Devizele pe componente și Devizul General centralizator, au fost verificate și a fost primită aprobarea prin scrisoarea de verificare a conformității proiectului tehnic – adresa ADR Vest nr.17763/03/06/2022. 

Având în vedere următoarele: Solicitarea de  Act adițional initiata în aplicația MySMIS
 În data de 16.05.2023 a fost inițiată în aplicația electronică MySMIS procedura de solicitare a unui act adițional la contractul de finanțare nr.4081/09.04.2019. În temeiul art.9 - Modificări și completări și a art. 7. A. - Drepturile și obligațiile beneficiarului, alin. (11),  beneficiarul este obligat să plătească sumele necesare asigurării cofinanțării eligibile și a finanțării cheltuielilor neeligibile, fiind necesară actualizarea valorii contractului de finanțare cu valoarea cheltuielilor neeligibile.

Urmare a verificării documentelor justificative aferente solicitării de act adițional, s-a constat o neconcordanță între valoarea totală a proiectului aprobat prin H.C.L. nr. 80 din 28.02.2023 și valoarea rezultată în urma modificării proiectului.

Menționăm că prin H.C.L nr.80/28.02.2023 s-a aprobat atât  valoarea totală a proiectului cât și asigurarea de către UAT Municipiul Timișoara a sumelor necesare implementării proiectului „Îmbunătățirea eficienței energetice în sectorul rezidențial prin reabilitarea termică blocurilor de locuințe: Zona Averescu “ cod SMIS 117379, în cuantum de 1.217.906,26 lei. 

Urmare a  Solicitării de clarificări nr.44 transmisă prin  Adresa ADR Vest nr. 33086/09.11.2023, este necesară actualizarea valorii totale a proiectului în conformitate cu Anexa 3 –Bugetul proiectului, astfel că valorea totală a proiectului ,,Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Averescu” - Cod SMIS 2014+:117379, este  de  1.221.558,11 lei.
B) Concluzii
Urmare a celor prezentate mai sus, considerăm oportună aprobarea modificarii Hotararii de Consiliu Local nr.80/28.02.2023 privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului ,,Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Averescu” - Cod SMIS 2014+:117379.

